# Trithuria

Trithuria és l'únic gènere de plantes angiospermes de la família monotípica de les Hydatellaceae, un total de 13 espècies de plantes aquàtiques, deu d'elles natives d'Austràlia, i les altres tres es troben respectivament a l'illa de Tasmània, Nova Zelanda i l'Índia.

## Descripció

Són plantes herbàcies aquàtiques, petites i anuals, les fulles són basals i linears. Les flors són unisexuals, mancades de periant i s'agrupen en inflorescències en forma de capítol, les masculines tenen un únic estam i les femenines un sol carpel. Els seus fruits són fol·licles o un aquenis.

## Taxonomia

Aquest gènere va ser publicat per primer cop l'any 1860 a l'obra coneguda com a Flora Tasmaniae del botànic anglès Joseph Dalton Hooker (1817-1911), que descriu les plantes descobertes durant l'Expedició Erebus i Terror d'exploració de la regió antàrtica, entre 1839 i 1843 comandada per James Clark Ross.
Aquest gènere havia estat inclòs dins la família de les poàcies, però l'any 1976 el botànic alemany Ulrich Hamann va crear la família de les Hydatellaceae i el hi va incloure juntament amb el gènere Hydatella. L'any 2008 Sokoloff, Remizowa, Macfarlane i Rudall van redefinir el gènere incloent-hi les espècies del gènere Hydatella i afegint-hi de noves.

### Espècies

Dins d'aquest gènere es reconeixen les 13 espècies següents:
* Trithuria austinensis D.D.Sokoloff, Remizowa, T.D.Macfarl. & Rudall
* Trithuria australis (Diels) D.D.Sokoloff, Remizowa, T.D.Macfarl. & Rudall
* Trithuria bibracteata Stapf ex D.A.Cooke
* Trithuria cookeana D.D.Sokoloff, Remizowa, T.D.Macfarl. & Rudall
* Trithuria cowieana D.D.Sokoloff, Remizowa, T.D.Macfarl. & Rudall
* Trithuria filamentosa Rodway
* Trithuria fitzgeraldii D.D.Sokoloff, I.Marques, T.D.Macfarl., Rudall & S.W.Graham
* Trithuria inconspicua Cheeseman
* Trithuria konkanensis S.R.Yadav & Janarth.
* Trithuria lanterna D.A.Cooke
* Trithuria occidentalis Benth.
* Trithuria polybracteata D.A.Cooke ex D.D.Sokoloff, Remizowa, T.D.Macfarl. & Rudall
* Trithuria submersa Hook.f.
Totes aquestes espècies són natives d'Austràlia excepte Trithuria filamentosa que és nativa de Tasmània, Trithuria inconspicua que és nativa de Nova Zelanda i Trithuria konkanensis que ho és de l'Índia.

### Sinònims

Els següents noms científics són sinònims heterotípics de Trithuria:
* Hydatella Diels
* Juncella F.Muell.

## Referències

* 1 2 3 «Trithuria» (en anglès). Plants of the World Online. Royal Botanic Gardens. Kew. [Consulta: 31 desembre 2022].
* ↑ Hamann, Ulrich «Hydatellaceae». The Families and Genera of Vascular Plants, vol. 4, 1998, pàg. 231-232. DOI: 10.1007/978-3-662-03531-3_23.
* ↑ «Hydatellaceae U. Hamann» (en anglès). Western Australian Herbarium Florabase—the Western Australian Flora. Department of Biodiversity, Conservation and Attractions. [Consulta: 30 desembre 2022].
* ↑ «Trithuria Hook.f.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 31 desembre 2022].
* ↑ Hooker, Joseph Dalton. Flora Tasmaniae (en llatí), 1860, p. volum 3, part 2, pàgines 78-79.
* ↑ Bremer, Kåre «GONDWANAN EVOLUTION OF THE GRASS ALLIANCE OF FAMILIES (POALES)». Evolution, vol. 56, núm. 7, 2002, pàg. 1374–1387.
* ↑ Hamann, Ulrich «Hydatellaceae -a new family of Monocotyledoneae». New Zealand Journal of Botany, vol. 14, núm. 2, 1976, pàg. 193-196.
* ↑ Sokoloff et al., 2008, p. 179.
* ↑ «Trithuria filamentosa» (en anglès). Plants of the World Online. Royal Botanic Gardens. Kew. [Consulta: 31 desembre 2022].
* ↑ «Trithuria inconspicua» (en anglès). Plants of the World Online. Royal Botanic Gardens. Kew. [Consulta: 31 desembre 2022].
* ↑ «Trithuria konkanensis» (en anglès). Plants of the World Online. Royal Botanic Gardens. Kew. [Consulta: 31 desembre 2022].

## Bibliografia

* Sokoloff, Dmitry D.; Remizowa, Margarita V.; Macfarlane, Terry D.; Rudall, Paula J. «Classification of the early-divergent angiosperm family Hydatellaceae: one genus instead of two, four new species and sexual dimorphism in dioecious taxa». Taxon, vol. 57, núm. 1, 2-2008, pàg. 179-200.